**Direktorska i ekspertska konferencija Centra javnih službi za zapošljavanje zemalja jugoistočne Evrope (CPESSEC)**

U organizaciji Nacionalne službe za zapošljavanje u Skupštini grada Beograda održava se ekspertska konferencija CPESSEC, u prisustvu ministra za rad, zapošljavanje, boračka i socijalna pitanja Zorana Đorđevića, gradonačelnika Beograda prof. dr Zorana Radojičića, ambasadora Austrije u Srbiji Nikolausa Luterotija.

Prioritetni ciljevi ove konferencije su unapređenje tržišta rada, razmena statističkih podataka između zemalja članica, razmena dobre i loše prakse, implementacija projekata koji su često zajednički, kao i povećanje mobilnosti radne snage u regionu sa akcentom na unapređenje programa obuka i obrazovanja nezaposlenih osoba.

U sklopu konferencije organizovana je panel diskusija “Unapređenje mera aktivne politike zapošljavanja - obuke i stručno osposobljavanje i stručno usavršavanje kroz različite obrazovne programe”, a učesnici su:

Stefan Badža, savetnik u kabinetu predsednika Vlade Republike Srbije

Jovan Protić, nacionalni koordinator, Međunarodna organizacija rada (MOR)

Ljiljana Pavlović, rukovodilac Sektora za članstvo, Unija poslodavaca Srbije

Mihailo Arandarenko, profesor, Ekonomski fakultet, Univerzitet u Beogradu

Predstavnik Unije poslodavaca Srbije se u svom izlaganju osvrnuo na deficit stručnih kadrova u velikom broju privrednih sektora.

Deficitarna zanimanja su do skoro bila vezana za nekoliko privrednih sektora i to pre svega za sektor Informacionih tehnologija koji je u poslednjih 10 godina u Srbiji, ali i u svetu doživeo ekspanzivan rast i razvoj. Naša istraživanja su tada ukazala i na deficitarna zanatska zanimanja, na nedostatak stručnih kadrova u sektoru građevine kao i kadrova u nekim delatnostma u prerađivačkoj industriji. Poslednje konsultacije koje smo imali tokom avgusta sa poslodavcima su deficit radne snage izdvojili kao poseban izazov sa kojim se treba hitno suočiti i hitno pronaći rešenje jer već sada postoje ozbiljne poteškoće da se u određenim delatnostima pronađe stručan kadar spreman da prihvati ponuđen posao. Pri tome poslodavcima iz sektora malih i srednjih privrednih društava još je i teže doći do stručnog kadra jer im na tom putu stoje i veliki privredni sistemi koji su atraktivni za one koji posao traže i strane kompanije za kojima postoji posebno interesovanje mladih, te je prema anketi Infostuda, svega 14 % ispitanika zainteresovano da radi u malim domaćim kompanijama. Upravo od ovog sektora se očekuje da u najvećoj meri može da dopoprinese ekonomskom razvoju Srbije kroz uvođenje novih tehnologija i razvoj inovativnosti. Ovde je zanačajno pomenuti i radne migracije koje se iz godine u godinu povećavaju i tačan broj onih koji odlaze iz zemlje radi posla gotovo da je nemoguće dobiti. Manipuliše se različitim podacima od strane različitih institucija od kojih ni jedna nema mogućnost da sagleda tačan boj onih koji su otišli iz zemlje radi posla. A situacija je takva da bolje plaćene poslove u inostranstvu traže i oni sa zanatskim zanimanjima i oni visokoobrazovani.

Na bazi prethodnih istraživanja Unije poslodavaca Srbije kao i na bazi konsultacija koje svakodnevno imamo sa poslodavcima, ali uključujući i podatke i istraživanja naših saradnika iz agencija koje se bave zapošljavanjem ili agencija koje oglašavaju konkurse na svojim portalima, broj privrednih sektora u kojima se javlja deficit stručnih kadrova se znatno proširio tako da najveću potrebu za novim kadrovima ima sektor trgovine i to zu zanimanja u oblasti prodaje, komercijale, marketinga i slično tu je naravno i sektor informacionih tehnologija i to za programere a posebno poziciju programera za mobilne aplikacije, tražene su i arhitekte velikih baza podataka i generalno posmatrano u ovom sektoru najtraženiji su inženjeri elektrotehnike. U sklopu ovog sektora i daljim razvojem inuterneta i internet komunikacije, odnosno sve prisutnim širenjem društvenih mreža i novim načinom komunikacije javila se potreba za novim zanimanjima tako da se sve više traže specijalisti za društvene mreže, stručnjaci za obradu podataka....i sl. U sektoru uslužnih delatnosti, odnosno u delatnostima usluga smeštaja i ishrane nedostaju ugostiteljski radnici ( konobari i kuvari, pomoćno osoblje u kuhinji, pomoćno osoblje u hotelima isl.)

U sektoru građevinske industrije gotovo sva zanatska zanimanja ali i Građevinski inženjeri, u sektoru Saobraćaja i transporta nedostaju vozači u sektoru trgovine nedostaju kadrovi u gotovo svim zanatskim zvanjima, a takva situacija je i u drvnoj industriji kao i u delatnostima koje su iz oblasti metalske industrije gde nedostaju mašinski inženjeri . U oblasti auto industrije nedostaju mehaničari,autoelektričari, u oblasti zdravstva doktori sa specijalizacijom anesteziolozi, kardiolozi, pedijatri, ginekolozi. U delatnostima koje se bave sportom i rekreacijom , nedostaju stručni personalni treneri , koji takođe odlaze vođeni većom zaradom najčešće u Arapske emirate.Ovaj izazov se dodatno komplikuje činjenicom da u skoro svim ovim sektorima radna snaga stari i da se ne podmlađuje jer ili nema interesovanja od strane mladih za tim zanimanjima ili ti stručni kadrovi odlaze dalje vođeni najčešće većom zaradom. Poslodavci se suočavaju i sa činjenicom da mladi po završetku formalnog obrazovanja nisu stekli praktična znanja i neophodno je dodatno ih obučavati i dalje pratiti da bi od mladog čoveka napravili produktivan kadar.

Obuke, prekvalifikacije i dokvalifikacije su izuzetno značajne. One mogu dati odgovor na rešavanje nekih deficitarnih zanimanja.

Konferencija traje dva dana, ekspertskim panelima učesnika.